**VILONYA KÖZSÉG ÖNKORMÁNYZATA KÉPVISELŐ-TESTÜLETÉNEK**

**6/2021. (V.28.) önkormányzati rendelete**

**a Szervezeti és Működési Szabályzatról szóló**

**7/2013. (IV.30.) önkormányzati rendelet módosításáról**

Vilonya Község Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzetben, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. § Vilonya Község Önkormányzata Képviselő-testületének a Szervezeti és Működési Szabályzatról szóló 7/2013.(IV.30.) önkormányzati rendelete (a továbbiakban R.) 6. §-a helyébe a következő rendelkezés lép:

„6. § (1) A Képviselő-testület hatáskörei közül a következőket ruházza át a polgármesterre:

1. polgári jogi szerződés megkötése, kötelezettségvállalás a kiemelt előirányzatok, illetve a felújítási, beruházási feladatok esetében a Képviselő-testület által jóváhagyott előirányzatok erejéig, esetenként 300.000.- Ft forint értékhatárig,

2. a költségvetés kiemelt előirányzatai, illetve elfogadott alcímei között történő előirányzatok átcsoportosítása azon képviselő-testületi ülések közötti időszakban, melyben éves költségvetést nem tárgyalják, időszakonként maximum 300.000.- Ft összeg erejéig, melyet a költségvetési rendeleten át kell vezetni,

3. az átmenetileg szabad pénzeszközök kedvező kamatozású betétben történő elhelyezése a biztonságos gazdálkodás feltételeinek biztosítása mellett,

4. Vilonya Község Önkormányzata költségvetéséről szóló rendeletében meghatározott sport és civil keretből nyújtott közösségi támogatás összegének meghatározása az államháztartási forrás átadásáról és államháztartáson kívüli forrás átvételéről szóló önkormányzati rendelet alapján,

5. a szociális és gyermekvédelmi ellátásokról szóló önkormányzati rendelet alapján a lakhatási támogatás, a rendkívüli települési támogatás, a tüzelőanyag támogatás, a köztemetés, továbbá a szociális igazgatásról és a szociális ellátásokról szóló törvényben meghatározott, az arra rászorulónak adandó rendkívüli települési támogatás, étkezés, illetve szállás biztosításával kapcsolatos döntés,

6. a gyermekszületési támogatásról szóló önkormányzati rendelet alapján a támogatás biztosításával kapcsolatos döntés,

7. a közterületek használatáról szóló önkormányzati rendelet alapján a közterület használatának engedélyezése, közterület-használati díj megállapítása, a közterületet engedély nélkül használó felszólítása kérelem benyújtására, közterület használatának megszüntetésére kötelezés, eredeti állapot helyreállítása, a közterületet használó kötelezése a felmerült költségek viselésére,

8. a jelképekről és használatukról szóló önkormányzati rendelet alapján önkormányzati jelkép előállításának, forgalomba hozatalának megtiltása,

9. a belterületi utak járműforgalmának szabályozásáról szóló önkormányzati rendelet szerinti – az önkormányzat kezelésében lévő belterületi utakra - 3,5 tonnát meghaladó összsúlyt meghaladó járművek behajtásának engedélyezése,

10. a közúti közlekedésről szóló törvényben foglaltak szerinti döntés a helyi közút forgalmi rendjének kialakításáról, a feladatai ellátása érdekében elektronikus megfigyelőrendszer működtetéséről, a kihelyezés helyszíneiről, a helyi közút felbontásához, nem közlekedési célú igénybevételéhez közútkezelői hozzájárulás kiadásáról,

11. a települési szilárd hulladékkal kapcsolatos közszolgáltatásról szóló rendeletében meghatározott hulladékgazdálkodási közszolgáltatási díjkedvezmény megállapítása,

12. döntés az önerőt nem igénylő pályázat benyújtásáról összességében 5 millió forint összeghatárig, feltéve, hogy a döntés szükségessége két - munkatervben meghatározott – ülés között merült fel, és a döntés meghozatala a következő munkatervben meghatározott ülésig nem halasztható, a Képviselő-testület következő ülésén történő utólagos tájékoztatása mellett,

13. vis maior esemény felmerülésekor az azonnali kárelhárítás, nagyobb kármegelőzés érdekében, az éves költségvetési rendeletben meghatározott összeg erejéig, de legfeljebb 500.000.- Ft összeghatárig polgári jogi szerződés megkötése, kötelezettségvállalás,

14. döntés a közbeszerzési törvény hatálya alá nem tartozó, 1 millió Ft-ot el nem érő beszerzések esetében a műszaki dokumentáció tartalmáról, a beszerzési eljárásba bevont ajánlattevők kijelöléséről,

15. az önkormányzat vagyonáról, a vagyonnal való gazdálkodás egyes szabályairól szóló önkormányzati rendelet alapján az abban rögzített értékhatárok szerinti döntések meghozatala.”

1. § Ez a rendelet 2021. június 1. napján lép hatályba.

Fésüs Sándor dr. Guti László sk.

polgármester jegyző